വള്ളിക്കുന്നത്ത് സ്ത്രീധനപീഡനത്തെ തുടര്ന്ന് പത്തൊന്പതുകാരി മരിച്ച സംഭവം: ഭര്ത്താവിന്റെ മാതാപിതാക്കള് കസ്റ്റഡിയില് ആലപ്പുഴ: വള്ളിക്കുന്നത്ത് ഭര്തൃഗൃഹത്തില് പത്തൊന്പതുകാരി തൂങ്ങി മരിച്ച സംഭവത്തില് ബന്ധപ്പെട്ട് ഭര്ത്താവിന്റെ മാതാപിതാക്കളെ കസ്റ്റഡിയില് എടുത്തു.സംഭവത്തില് സ്ത്രീധന പീഡനത്തിന് പൊലീസ് കേസെടുത്തു. കായംകുളം കൃഷ്ണപുരം സ്വദേശി സുചിത്രയുടെ മരണത്തിലാണ് പൊലീസ് കേസെടുത്തിരിക്കുന്നത്. സുചിത്രയുടെ ഭര്ത്താവ് വിഷ്ണുവിന്റെ മാതാപിതാക്കളെയാണ് പൊലീസ് കസ്റ്റഡിയിലെടുത്തിരിക്കുന്നത്. ഉത്തമന്, സുലോചന എന്നിവരെയാണ് ചെങ്ങന്നൂര് ഡിവൈഎസ്പിയുടെ നേതൃത്വത്തിലുള്ള അന്വേഷണ സംഘം കസ്റ്റഡിയിലെടുത്തത്. പത്ത് ലക്ഷം രൂപ ആവശ്യപ്പെട്ട് ഉണ്ടായ മാനസിക പീഡനമാണ് ആത്മഹത്യയിലേക്ക് നയിച്ചതെന്ന് പൊലീസ് കോടതിയില് റിപ്പോര്ട്ട് നല്കുമെന്നാണ് വിവരം. 19 കാരിയായ സുചിത്രയാണ് വള്ളികുന്നത്ത് ഭര്ത്താവിന്റെ വീട്ടില് തൂങ്ങിമരിച്ചത്. സ്ത്രീധനത്തിന്റെ പേരില് കടുത്ത പീഡനമാണ് മകള് നേരിട്ടിരുന്നത് എന്നാണ് കുടുംബം പറയുന്നത്. സൈനികനായ ഭര്ത്താവ് ജോലിസ്ഥലത്തേക്കു മടങ്ങിയതോടെ ഭര്ത്താവിന്റെ അമ്മ മാനസികമായി പീഡിപ്പിച്ചിരുന്നെന്നും പരാതിയില് പറയുന്നു.വിവാഹത്തിനുശേഷം 10 ലക്ഷം രൂപകൂടി ആവശ്യപ്പെട്ടായിരുന്നു പീഡനം. സൈനികനായ ഭര്ത്താവ് വിഷ്ണു ജോലിക്കായി മടങ്ങിയതോടെ മകള് കൂടുതല് പ്രതിസന്ധിയിലായതെന്ന് അമ്മ പറയുന്നു. വിവാഹം കഴിഞ്ഞ് മൂന്നു മാസം തികയുന്ന ദിവസമായിരുന്നു 19 വയസു മാത്രം പ്രായമുള്ള സുചിത്രയുടെ മരണം.വിവാഹത്തിനു സ്ത്രീധനമായി 51 പവനും സ്കൂട്ടറുമായിരുന്നു വാഗ്ദാനം. സ്കൂട്ടര് പോര കാര് വേണമെന്ന ആവശ്യത്തിനും വഴങ്ങി. മരണം നടക്കുമ്ബോള് ഉത്തമനും സുലോചനയും മാത്രമാണ് വീട്ടിലുണ്ടായിരുന്നത്.